Stord Idrettslag

Stord Idrettslag (stiftet 30. mars 1914) er et fleridrettslag fra Stord i Hordaland. Laget har flere grupper: basketball (startet på midten av 1990-tallet), fotball (tatt opp som gruppe i 1918), friidrett (var med fra starten i 1914), håndball (med fra 1965), orientering (1945), skiidrett (1965), skøyter (1968), svømming (1971), turn (med fra starten i 1914) og volleyball (startet midt på 1980-tallet). Ved oppstarten var det en brytegruppe med, men den er senere nedlagt.

I løpet av 2001 skiftet klubben navn fra Stord Turn og idrettslag til sitt nåværende navn Stord Idrettslag.

 Stord Fotball 
Fotballagets seniorlag spiller per 2025 i 3. divisjon. Laget rykket i 2014-sesongen ned fra 2. divisjon. I sesongene 1989 og 1990 spilte Stord i daværende 2. divisjon, som da var det nest øverste nivået i det norske seriesystemet. 

 Tabellen 

 Stord Sunnhordland Fotballklubb 
Stords seniorlag i fotball het fra 2002 til 2006 Stord Sunnhordland Fotballklubb. Klubben var da et samarbeid mellom Stord Idrettslag og Moster Idrettslag. Sammenslåingen var av den hensikt å samle seg rundt et større fotballag i Sunnhordland-regionen, men ble aldri noen suksess og lagene skilte lag igjen før 2007-sesongen.

 Håndballgruppa 

Herrelaget i håndball fikk en andreplass i sluttspillet i serien i 2006 gjorde at laget kvalifiserte seg for europacup. Laget spilte i eliteserien fra 1999 og etter tolv sesonger i det øverste selskap så rykket de ned etter 2010/2011-sesongen.

Klubbens håndballag for kvinner spiller i 2. divisjon sesongen 2013/14

 Orienteringsgruppa 
Orienteringsgruppa startet opp i 1945 og har i dag tilbud for løpere på barne-, ungdoms- og mosjonsnivå. Eliten hadde sin storhetstid tidlig på 90-tallet da flere kjente herreløpere tok NM-medaljer for Stord T&IL.

Kjente tidligere orienteringsløpere
 Arild Aasheim
 Leiv Terje Arnevik
 Kjetil Bjørlo
 Rolf Vestre

 Skøytegruppa 
Kjente løpere med fortid i klubben er først og fremst den dobbelte OL-sølvmedaljevinner fra 1994 på Hamar, Kjell Storelid. Han representerte da riktignok Sk-94. Storelid tok derimot sin eneste sammenlagtseier i allround-NM som medlem av Stord i 1997. Men også Ann Kristin Kloster (Fana IL) på enkeltdistansene 3000m og 5000m og Kjell Håvard Belsvik (Leinstrand IL) i stafett med fortid i klubben har medalje fra senior-NM i hurtigløp på skøyter. Ildsjelene i gruppa, Arnulf Agasøster (æresmedlem i Stord IL) og Henning Nordfonn er verdt å nevne.

 Referanser 
Samandrag av klubbens historie  www.stordil.no Besøkt 14. des 2011.
Æresmedlemer  www.stordil.no Besøkt 9. februar 2013.

 Eksterne lenker 


Kategori:Idrettslag i Hordaland
Kategori:Basketballag i Norge
Kategori:Friidrettslag i Norge
Kategori:Håndballag i Norge
Kategori:Orienteringsklubber i Norge
Kategori:Skiklubber i Norge
Kategori:Svømmeklubber i Norge
Kategori:Volleyballag i Norge
Kategori:Fotballag i Hordaland
Kategori:Skøyteklubber i Hordaland
Kategori:Hurtigløp på skøyter i 1968
Kategori:Fotballag etablert i 1918
Kategori:Idrettslag etablert i 1914
Kategori:Sport i Stord
Kategori:Artikler i skøytesportprosjektet